COM7 ส่วนแบ่งเงินลงทุนพุ่ง-กลับรายการบัญชี หนุนกำไร Q1 โต 12% แตะ 874 ล้าน
COM7 รายงานงบไตรมาส 1/66 กำไรแตะ 874 ล้านบาท จากปีก่อนมีกำไร 783 ล้านบาท รับกลับรายการบัญชีและส่วนแบ่งกำไรเงินลงทุนเพิ่มขึ้น
COM7 รายงานงบไตรมาส 1/66 กำไรแตะ 874 ล้านบาท จากปีก่อนมีกำไร 783 ล้านบาท รับกลับรายการบัญชีและส่วนแบ่งกำไรเงินลงทุนเพิ่มขึ้น
15 พ.ค. 2566

บริษัท คอมเซเว่น จำกัด (มหาชน) หรือ COM7  รายงานผลการดำเนินงานไตรมาส 1 สิ้นสุดวันที่ 31 มีนาคม 2566

สำหรับ COM7 รายงานงบไตรมาส 1/66 มีกำไรสุทธิ 873.72 ล้านบาท เพิ่มขึ้น 11.55% เมื่อเทียบกับงวดเดียวกันของปีก่อนมีกำไรสุทธิ 783.23 ล้านบาท เป็นผลมาจากรายได้รวม 17,309.1 ล้านบาท เพิ่มขึ้น 17.9% เมื่อเทียบกับงวดเดียวกันของปีก่อนมีรายได้ 14,682.4  ล้านบาท ส่วนใหญ่มาจากรายได้จากการขายและการให้บริการอยู่ที่ 17,254.2 ล้านบาท เพิ่มขึ้น 17.8% เมื่อเทียบกับงวดเดียวกันของปีก่อน 14,645.7 ล้านบาท โดยเฉพาะรายได้ธุรกิจค้าปลีก
ส่วนแบ่งกำไรจากเงินลงทุนในบริษัทร่วมตามวิธีส่วนได้เสีย 45.5 ล้านบาท เพิ่มขึ้น 128.6% เมื่อเทียบกับงวดเดียวกันของปีก่อน 19.9 ล้านบาท
โดยกลับรายการจำนวน 27.5 ล้านบาท เพิ่มขึ้น 177.8% จากการตั้งสำรองหนี้สงสัยจะสูญของธุรกิจ Ufund ที่เพิ่มสูงขึ้นตามการเติบโตของลูกหนี้เช่าซื้อสินค้า